ঙ্গাগ-দ্বাং-ব্লো-গ্রোস-র্গ্যা-ম্ত্শো

ঙ্গাগ-দ্বাং-ব্লো-গ্রোস-র্গ্যা-ম্ত্শো () (১৬৩৫-১৬৮৮) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের চুয়াল্লিশতম দ্গা'-ল্দান-খ্রি-পা বা প্রধান ছিলেন।

সংক্ষিপ্ত জীবনী
ঙ্গাগ-দ্বাং-ব্লো-গ্রোস-র্গ্যা-ম্ত্শো ১৬৩৫ খ্রিষ্টাব্দে তিব্বতের আমদো অঞ্চলের স্তাগ-ফ্যুগ () নামক স্থানে জন্মগ্রহণ করেন। তিনি দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয় এবং গ্যুমে তন্ত্র মহাবিদ্যালয়ে শিক্ষালাভ করেন। শিক্ষা শেষ করে তিনি ব্দে-য়াংস () মহাবিদ্যালয়, গোমাং মহাবিদ্যালয়, গ্যুমে মহাবিদ্যালয়ে এবং দ্গা'-ল্দান বৌদ্ধবিহার বিশ্ববিদ্যালয়ের ব্যাং-র্ত্সে () মহাবিদ্যালয়ে অধ্যাপনা ও প্রধানের দায়িত্ব পালন করেন। ১৬৮২ খ্রিষ্টাব্দে তিনি দ্গা'-ল্দান বৌদ্ধবিহারের চুয়াল্লিশতম প্রধান হিসেবে নির্বাচিত হন এবং চার বছর এই পদে থাকেন। এই সময় তিনি এই বিহারের প্রধান প্রার্থনা ভবনের সংস্কার সাধন করেন। ১৬৮৬ খ্রষ্টাব্দে তিনি মঙ্গোলিয়া যাত্রা করে হাল-হা ও আও-রোদ নামক দুইটি ধর্মীয়গোষ্ঠীর মধ্যে বিরোধের অবসান ঘটান। ১৬৮৭ খ্রিষ্টাব্দে চীনের সম্রাট বেইজিং শহরে শিক্ষাপ্রদানের জন্য একজন বৌদ্ধ লামা প্রেরণের জন্য পঞ্চম দলাই লামাকে অনুরোধ জানালে তার নির্দেশে ঙ্গাগ-দ্বাং-ব্লো-গ্রোস-র্গ্যা-ম্ত্শো এই দায়িত্বগ্রহণ করেন। এই কারণে তিনি খ্রি-র্গ্যা-নাগ-পা () উপাধিলাভ করেন। ১৬৮৮ খ্রিষ্টাব্দে চীন থেকে তিব্বত ফিরে আসার সময় তার মৃত্যু ঘটে। ঙ্গাগ-দ্বাং-ব্রত্সোন-'গ্রুস () নামক প্রথম 'জাম-দ্ব্যাংস-ব্ঝাদ-পা () এবং ঙ্গাগ-দ্বাং-ব্লো-ব্জাং-ছোস-ল্দান () নামক দ্বিতীয় ল্চাং-স্ক্যা হো-থোগ-থু () উপাধিধারী দুই অবতারী লামারা তার অন্যতম উল্লেখযোগ্য শিষ্য ছিলেন।

 তথ্যসূত্র 

বিষয়শ্রেণী:১৬৩৫-এ জন্ম
বিষয়শ্রেণী:১৬৮৮-এ মৃত্যু
বিষয়শ্রেণী:গানদেন ত্রিপা